આપણને જડેલું સત્ય ગમે તેટલું પાકું જણાય, તોય કૃષ્ણ એવા સત્યને આખરી નહીં ગણે, પરંતુ આઇન્સ્ટાઇનની માફક સાપેક્ષ (રીલેટિવ) ન જ ગણે. કૃષ્ણે મહાભારતના યુદ્ધ વખતે અઢાર દિવસમાં કેટલા નિયમોનો ભંગ કર્યો? પોતે હથિયાર ગ્રહણ ન કરે એવી પ્રતિજ્ઞા પણ તોડી અને રથનું પૈડું લઇને પિતામહ ભીષ્મને મારવા માટે દોડ્યા! એમણે મહાભારતના મહાકાવ્યમાં અર્જુનને કૌશિક નામના બ્રાહ્મણની વાત કરી છે. એ બ્રાહ્મણ સત્યવાદી હતો અને સમગ્ર પંથકમાં એની પ્રતિષ્ઠા ‘સત્યવાદી’ તરીકે હતી.